אוסקר פודור (במאי)

אוסקר פודור (במקור פוקס,Névváltoztatása a M. Kir. Belügyminisztérium 24997/1914. sz. rendelete alapján. MNL-OL 30793. mikrofilm 299. kép 3. karton בהונגרית: Fodor Oszkár; אוראדיה, 4 בינואר 1880 – בודפשט, 5 בינואר 1950) היה שחקן, במאי תיאטרון, דרמטורג, סופר ומנהל תיאטרון יהודי-הונגרי.

קורות חיים
אוסקר פוקס נולד במשפחה יהודית כבנם של יוז'ף פודור (פוקס) ושל רגינה גרינוולד.Forrás: JewishGen לאחר שסיים את לימודיו בבית ספר ריאלי הפך לשחקן בשנת 1901 עם תעודת הצטיינות מבית הספר של ראקושי. החוזה הראשון שלו היה עם התיאטרון הלאומי של קולוז'וואר, משם חתם עם התיאטרון הדרומי, הלהקה של שאנדור פלדשי בנאג'בצ'קרק.

 שחקן ובמאי 
ב-1903 היה שחקן ובמאי של "הבמה המגוונת" (Tarka Színpad) בבודפשט. אחיו הצעיר אנדור פודור, שחקן גם הוא (נפטר ב-1913) עבד באותו זמן בתיאטרון ההונגרי. משם התקבל בחוזה לתיאטרון פרנץ פרקש בסובוטיצה ב-1905 ועבד בתפקיד זהה במישקולץ, טימישוארה וגיור. היו לו כמה מנהלים ידועים: בלה פאטק, גזה שבשטין (שניהם יהודים) ועוד, מהם ביקש לסיים את חוזהו כשנבחר ב-1915 למנהל התיאטרון העירוני של סקשפהרוואר. באותה תקופה היה חבר הנהלה של "איגוד השחקנים ההונגרי" במשך כמה קדנציות. גם כאסתטיקן, הוא צבר מוניטין וכבר היה מוכר ככותב. הוא הופיע בקביעות על דפי מספר עיתונים עם מאמרים על אמנויות התיאטרון. שתי העבודות המקצועיות שלו, "משחק הבמה מחוץ לבירה בשירות המדינה" ו"הליכה כפרית", היו ראויות לציון. בשנים 1916–1918 פעל בעיקר בשאטוראליאויהיי, ואחריה ב-1921 בקושיצה ובקומארום ב-1922. משנת 1923 עבד בערים הגדולות בטרנסילבניה בהצלחה רבה הן כשחקן והן כבמאי.

 מחזאי וסופר 
בין מחזותיו שהועלה היו "בנה של מריה" בתיאטרון בלהה לואיזה באויפשט ובשנת 1929 יצא לאור מחזהו בן ארבע המערכות "ד"ר הרוזן בלשה". כמו כן, בשנת 1929 (באפריל) הוצג מחזהו "במצודה" בעיר פץ'. הוא קיבל את "מלגת הבימוי" של איגוד השחקנים בספטמבר 1915. אבל גם לפני וגם אחרי זה, בילה שנים בברלין, לונדון, וינה ועוד, שם עבד בכל מקום כבמאי, שחקן, דרמטוג קולנוע ותסריטאי. הוא שיחק בסרטים גרמנים והונגרים רבים. ב-1925, באישור שר התרבות, הקים וניהל את רשת הסטאג'יו הדרמטית של "תיאטרון תאליה". משנת 1927 היה מנהל התיאטרון הלאומי בפץ' עד 1938. הוא פרסם את זיכרונותיו בשם "בקדחת של 40 מעלות חום" (Forty Degree Fever - 1942). ב-6 באוגוסט 1933, בנג'קניז'ה נשא את השחקנית אירן הרצוש (הרצ'נר), שהייתה צעירה ממנה ב-25 שנים.A házasságkötés bejegyezve a nagykanizsai állami házassági akv. 126/1933. folyószáma alatt.

 בימוי שלו (מבחר) 
 ג'וזפה ורדי: נשף המסכות
 אימרה מדאץ': טרגדיית האדם
 קנובלאוך: הפאון

 מיצירותיו החשובות יותר 
 הונגרי לים! בית ההוצאה המדעית ההונגרית, בודפשט, 1909
 טיול בתיאטרון. גלריית דיוקנאות של חברי התיאטרון הלאומי של מישקולץ, מישקולץ, 1910
 משחק הבמה מחוץ לבירה בשירות המדינה; גיור, 1913
 במצודה. מחזה ; התיאטרון הלאומי, פץ', 1929
 קדחת של 40 מעלות חום (1942)
 האנטנה של נשמות. רומן ; בארד, בודפשט, 1946

 הדרמות שלו 
 הבן של מריה (1929)
 ד"ר הרוזן באלשה (1929)

 לקריאה נוספת 
 לקסיקון התיאטרון הונגרי
 לקסיקון אמנויות הבמה ההונגרי (1929-1931, ערך: אלדאר שופפלין)
 אלבום יום השנה של התיאטרון הלאומי של פץ' לרגל יום השנה ה-35 של מנהל התיאטרון אוסקר פודור ; פץ' 1937.
 ספר זכרונותיו - רומן "בקדחת של 40 מעלות חום"
 (לא) קרה במקרה - זיכרונות של אמני תיאטרון יהודים בין השנים 1939–1943. מחקר

קישורים חיצוניים

 הערות שוליים 

קטגוריה:שחקני תיאטרון יהודים הונגרים
קטגוריה:במאי תיאטרון יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:מפיקי תיאטרון יהודים
קטגוריה:מחזאים יהודים הונגרים
קטגוריה:סופרים יהודים הונגרים
קטגוריה:ניצולי השואה: הונגריה
קטגוריה:הונגרים שנולדו ב-1880
קטגוריה:הונגרים שנפטרו ב-1950